Δημοκρατική κατάκτηση ή παρωχημένη ιδέα; Το ζήτημα της κατάργησης του πανεπιστημιακού ασύλου επανέρχεται - για πρώτη φορά τόσο ψηλά στην πολιτική ατζέντα - καθώς η κυβέρνηση είναι έτοιμη να καταθέσει στη Βουλή νομοθετική ρύθμιση. Η απόφαση αυτή συμπίπτει με τη συμπλήρωση 45 χρόνων από την οριστική κατάρρευση της χούντας.

Το ερώτημα είναι απλό: Ωρίμασε η ελληνική δημοκρατία σε τέτοιο βαθμό, ώστε να επιχειρήσει το επόμενο βήμα χωρίς να φοβάται, ότι θα χάσει κάτι από την κατάργηση του ασύλου; Eίναι κάτι περισσότερο από συμβολική η αξία του σε μία σύγχρονη ευρωπαϊκή δημοκρατία;

Tο αίτημα της κοινωνίας για ποιοτική πανεπιστημιακή εκπαίδευση, για χώρους όπου η διακίνηση ιδεών θα διεξάγεται πραγματικά ελεύθερα, όπου όλες οι απόψεις θα ακούγονται χωρίς κανένα αποκλεισμό και ακόμη περισσότερο οι ιδέες αυτές θα μπορούν να δημιουργούν ένα νέο περιβάλλον γνώσης, παραμένει κυρίαρχο. Όπως κυρίαρχο παραμένει το αίτημα για χώρους που θα θυμίζουν Πανεπιστήμιο, σαν αυτά που κατά κοινή παραδοχή χαρακτηρίζονται ως «κορυφαία». Δηλαδή, πανεπιστήμια που, όταν τα συγκρίνουμε με τα δικά μας, εάν δεν μελαγχολούμε - σίγουρα τα ζηλεύουμε.

Η ποιότητα της εκπαίδευσης, αλλά και των χώρων όπου η γνώση μεταλαμπαδεύεται στις γενιές, οι οποίες θα συγκροτήσουν τη ραχοκοκκαλιά της κοινωνίας, είναι άμεσα συνδεδεμένη με αυτό που λέμε ευνομούμενη πολιτεία, τη σκέπη δηλαδή του Δημοκρατικού πολιτεύματος. Η προάσπιση αυτών είναι υποχρέωση όλων και όχι μόνο θεσμική. Ο πολίτης πρέπει να υπερισχύει των κάθε λογής ιδεοληψιών. Η αμφισβήτησή τους άλλωστε, είναι εμφανής στην καθημερινότητα μας.

Ποιος μπορεί να αρνηθεί ότι ζητούμενο στην Ελλάδα του 2019 είναι μια καλύτερη ποιότητα ζωής. Είναι ένας μονόδρομος που ξεκινά από την Παιδεία και κάθε βήμα προς τη βελτίωση πρέπει να επικροτείται και να ενθαρρύνεται.

Εγγραφείτε και ακολουθήστε Διαβάστε τις σημαντικότερες ειδήσεις της ημέρας και τις πιο ενδιαφέρουσες απόψεις στο e-mail σας. Μάθετε Περισσότερα Newsletter Παρακαλούμε εισάγετε μια έγκυρη διεύθυνση e-mail Eυχαριστούμε για την εγγραφή σας! Θα λάβετε σύντομα ένα e-mail που θα επιβεβαιώνει την εγγραφή σας. Υπήρξε ένα πρόβλημα με την επεξεργασία της εγγραφής σας. Παρακαλούμε δοκιμάστε αργότερα Facebook

Twitter

Instagram

Youtube

ΗHuffPost Greece ενθαρρύνει τον ανοιχτό διάλογο για το πανεπιστημιακό άσυλο.